CELEX: 62015CN0347
Language: hu
Date: 2015-07-09 00:00:00
Title: C-347/15. sz. ügy: 2015. július 9-én benyújtott kereset – Európai Bizottság kontra Osztrák Köztársaság

24.8.2015   
            
            
               HU
            
            
               Az Európai Unió Hivatalos Lapja
            
            
               C 279/26
            
         2015. július 9-én benyújtott kereset – Európai Bizottság kontra Osztrák Köztársaság
   (C-347/15. sz. ügy)
   (2015/C 279/32)
   Az eljárás nyelve: német
   
      Felek
   
   
      Felperes: Európai Bizottság (képviselők: W. Mölls, J. Hottiaux és T. Maxian Rusche meghatalmazottak)
   
      Alperes: Osztrák Köztársaság
   
      Kereseti kérelmek
   
   
               —
            
            
               A Bíróság állapítsa meg, hogy az Osztrák Köztársaság – mivel nem kötelezte az ÖBB Personenverkehr AG-t [Osztrák Szövetségi Vasutak Személyszállítás], hogy minden egyes közszolgáltatási szerződés esetében tegye közzé az állami ellentételezéseket, valamint a kiadásokat és bevételeket – megsértette a 2012/34/EU irányelv (1) 6. cikkének (3) bekezdéséből, valamint az 1370/2007/EK rendelet (2) mellékletének 5. pontjával összefüggésben értelmezett 6. cikkének (1) bekezdéséből eredő kötelezettségeit;
            
         
               —
            
            
               az Európai Bizottságot kötelezze a költségek viselésére.
            
         
      Jogalapok és fontosabb érvek
   
   A Bizottság szerint az alperes megsértette a 2012/34/EU irányelvből és az 1370/2007/EK rendeletből eredő kötelezettségeit.
   A Bizottság szerint az alperes nem biztosítja, hogy a megfelelő nyilvántartási számlákon a személyszállítási közszolgáltatásokra fordított állami forrásokat megbízási szerződésenként elkülönítve tüntessék fel, valamint a kiadásokat és a bevételeket külön mutassák ki és tegyék közzé. Ezáltal az alperes megsérti a vasúti fuvarozásra vonatkozó uniós jog irányadó rendelkezéseit.
   
      (1)  Az egységes európai vasúti térség létrehozásáról szóló, 2012. november 21-i 2012/34/EU európai parlamenti és tanácsi irányelv (HL L 343., 32. o.).
   
      (2)  A vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről szóló, 2007. október 23-i 1370/2007/EK európai parlamenti és tanácsi rendelet (HL L 315., 1. o.).